Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Juutalaisasutusten laillistamisen takautuvasti mahdollistava lakialoite -
läpäisi ensimmäisen käsittelyn Israelin parlamentissa, knessetissä.
Liittouman amerikkalaislähettiläs vakuuttaa Yhdysvaltain kumppaneille,
että taistelu Isisiä vastaan jatkuu myös uuden presidentin astuttua virkaan.
Tilastotieto Israelin armeijasta: -
taisteluyksiköissä palvelevien naissotilaiden määrä kasvoi 400 %.
Knesset hyväksyi ensimmäisessä käsittelyssä lakialoitteen, -
joka mahdollistaa takautuvasti juutalaisasutusten laillistamisen -
mailla, joita Israelin oikeus pitää "palestiinalaisten yksityismaina".
Laki tarjoaa korvaukset tai tontin palestiinalaisomistajille, -
joiden maille on pystytetty rakennus ilman virallista valtion lupaa.
Länsirannalla asuu yli 350 000 israelilaista.
Siellä on satakunta juutalaiskylää, jotka eivät ole valtion virallistamia.
Lisäksi on kyliä, joilla on luvat.
Oikeusministeri, Juutalainen koti -puoluejohtaja Naftali Bennett -
arvioi tällä viikolla, että laki laillistaisi 2―3 000 asuntoa, -
joissa asuu 15 000 israelilaista.
Se viestisi asukkaille, etteivät he ole toisen luokan kansalaisia, hän sanoi.
Tämä lakialoite on normaalistamisen lakialoite.
Se kertoo asukkaille viimein, etteivät he enää ole toisen luokan kansalaisia.
Pääministeri Netanjahu on yrittänyt lykätä lakialoitteen käsittelyä.
Hän pelkää sen herättävän kritiikkiä Yhdysvalloissa -
ja kasvattavan mahdollisuutta, että Obama antaa tukensa -
Israelin rakennustoimet tuomitsevalle YK-päätöslauselmalle -
presidenttikautensa viimeisinä päivinä.
Ministerityöryhmä uhmasi pääministeriä viime sunnuntaina: -
se järjesti aloitteesta äänestyksen, ja aloite eteni knessetiin.
Keskiviikkona Netanjahun hallitus- kumppanien välit olivat latautuneet.
Aloite siirtyy seuraavaksi valiokuntaan.
Sen on läpäistävä vielä useita äänestyksiä tullakseen laiksi.
Pääministeripuolue Likudin ja keskusta―oikeistolaisen Kulanun -
johtavat jäsenet lupasivat, ettei aloitetta viedä eteenpäin, -
jos se aiheuttaa haittaa korkeimmalle oikeudelle.
Hallituksen rakoilusta kielii se, -
että Juutalainen koti -johtajat sanoivat ajavansa esitystä eteenpäin.
Opposition mukaan vahinko on jo tapahtunut, -
koska monet israelilaiset pitävät korkeinta oikeutta -
ihmisoikeuksien valvojana; maalla ei ole perustuslakia.
Amonan juutalaisasukkaat olivat tyytyväisiä hallituksen päätökseen.
He pitivät sitä odotettuna oikeistolaishallitukselta, -
joka uskoo Jordanilta Välimerelle ulottuvaan Israeliin.
Amonalainen Elad Ziv sanoi, ettei juutalaisia voi kutsua miehittäjiksi -
omassa historiallisessa kotimaassaan.
Odotamme oikeistohallituksen tekevän oikeistolaisia päätöksiä.
Tämä on oikeudenmukainen päätös: saamme jäädä tänne asumaan.
Arabit, jotka pystyvät osoittamaan omistajuutensa, saavat korvaukset.
Päätös suututti palestiinalaisjohtajat,
jotka ilmoittivat, että lakialoite on kahden valtion ratkaisun tuho.
Näemme kaikki siirtokunnat laittomina, olivatpa ne yhteis- tai yksityismailla.
Tämä täyttää yksityismaiden takavarikoinnin merkit.
Uudisasukkaat ja laiton israelilaismiehitys voivat varastaa -
palestiinalaisten maita laajentaakseen siirtokuntia, -
tuhotakseen kahden valtion ratkaisun -
ja samaan aikaan ottaa haltuunsa historiallisen Palestiinan osia.
Valkoisen talon viranomainen kertoi amerikanjuutalaisille toimittajille, -
että vielä kaksi kuukautta presidenttinä toimiva Obama -
harkitsee viime hetken siirtoa liittyen Israelin―palestiinalaisten konfliktiin.
Viranomaisen mukaan Obama miettii kahden vaihtoehdon välillä: -
tuki Israelin tuomitsevalle YK:n turval- lisuusneuvoston päätöslauselmalle -
tai jokin siirto kahden valtion ratkaisussa.
Obama aikoo kertoa mahdollisista toimistaan etukäteen -
presidentiksi valitulle Trumpille.
Viranomaisen mukaan Obaman hallinto on huolissaan tilanteesta.
Se on omaksunut palestiinalaisjohdon kannan.
Tämä syyttää Israelin hallintoa alueiden liittämisestä Israeliin, -
mikä nakertaa kahden valtion ratkaisun elinvoimaisuutta.
Viranomainen suhtautui epäillen Trumpin lupaukseen -
Yhdysvaltain suurlähetystön siirtämisestä Tel Avivista Jerusalemiin.
Hän sanoi presidenttiehdokkaiden tekevän sen lupauksen joka 4. vuosi, -
mutta kun he astuvat virkaansa, heille valkenee kentän todellisuus, -
ja he hylkäävät ajatuksen.
Nähtäväksi jää, pitääkö presidentiksi valittu Trump lupauksensa.
Aluekumppanit, kuten Jordanian kuningas, painostavat presidenttiä -
pidättäytymästä sellaisesta siirrosta.
Isisin-vastaisen liittouman amerikkalaislähettiläs McGurk -
vakuutti Saksassa pidetyssä kokouksessa maansa kumppaneille, -
että taistelu Isisiä vastaan jatkuu myös Trumpin astuttua virkaan tammikuussa
McGurk on Obaman lähettiläs sodassa sunnien asejoukkoja vastaan.
Hän otaksuu vallanvaihdon sujuvan saumattomasti, -
vaikka vaalikampanja jakoi Yhdysvallat kahtia.
Yhdysvaltalaisia, molempia presidenttiehdokkaita -
ja maailmaa yhdistää yksi asia: taistelu Daeshia (Isisiä) vastaan.
Se on uhka meille kaikille.
Meidän tulee toimia tässä sodassa fiksulla ja tehokkaalla tavalla.
Uskon, että se on historiallista ja uutta tässä globaalissa liittoumassa.
Siinä on mukana koko kirjo aina asevoimista, lainvalvonnasta -
ja tiedustelusta vastapropagandaan.
Kaikki eri työryhmät ovat olleet koolla nyt kahdeksan tuntia täällä Saksassa.
Uskon tämän jatkuvan, koska se on -
luontainen, keskeinen ja yhteinen nimittäjä kaikissa näissä eri maissa.
Muista kiistoista huolimatta taistelu Isisiä vastaan yhdistää maailman.
Yhdysvaltain johtama liittouma on tehnyt ilmaiskuja Isisiä vastaan.
Isisin hallussa on maa-alueita Syyriassa ja Luoteis-Irakissa.
Vaalikampanjansa aikana Trump vaati tiukempia sotatoimia Isisiä vastaan.
McGurk puolusti Obaman hallinnon lähestymistapaa.
Hän sanoi, että 50 000 kurdin, irakilaisen ja muun sotilaan -
puolen vuoden koulutus maksaa nyt itseään takaisin -
hyökkäyksissä Isis-tukikohtiin Irakin Mosuliin ja Syyrian Raqqaan.
Hän sanoi, että liittouma on tehnyt tarkat suunnitelmat -
siviilien suojelemiseksi ja jopa 700 000 pakolaisen auttamiseksi -
noin miljoonan asukkaan Mosulista.
Kaikki se suunnittelu ja koulutus. Liittouma on kouluttanut -
50 000 irakilaissotilasta, peshmergaa, poliisia ja heimotaistelijoita.
Nuo yksiköt suoriutuvat erinomaisesti ja sankarillisesti.
He valtaavat Mosulia alue alueelta.
Se on vaikeaa, ja se kestää kauan, mutta operaatio etenee suunnitellusti,
koska meillä on urheita taistelijoita ja liittouma auttoi heitä onnistumaan.
Vielä Israeliin: Tuore tilasto osoittaa, että armeijaan liittyneiden määrä -
on vähentynyt 2 % kolmen viime vuoden aikana.
Tilastojen mukaan yli neljäsosa israelilaisnuorista ei mene armeijaan.
Tänä vuonna armeijaan liittyi noin 72 prosenttia nuorista.
Puolet kieltäytyjistä ovat ääriortodokseja.
He ilmoittivat syyksi raamattuopinnot.
Neljäsosalla kieltäytyjistä oli terveydellisiä syitä.
Taistelutehtävissä palvelevien naissotilaiden määrä kasvoi 400 %.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, huomiseen!
Suomennos: Marianne Tenetz